Romualds Ražuks

Romualds Ražuks (; dzimis ) ir lietuviešu izcelsmes Latvijas ārsts un politiķis. Bijis otrais Latvijas Tautas frontes priekšsēdētājs, pēc tam Saeimas deputāts un Jūrmalas domes priekšsēdētājs. Latvijas Reģionu apvienības un apvienības "Apvienotais saraksts" biedrs, šobrīd Rīgas domes deputāts.

 Dzīvesgājums 
Dzimis 1955. gadā Viļņā. Studēja Viļņas Universitātes Medicīnas fakultātē. 1985. gadā Maskavā aizstāvēja medicīnas zinātņu doktora grādu. 1986. gadā pārcēlās uz dzīvi Latvijā, kur uzsāka darbu Rīgas Medicīnas institūtā. 1987. gadā piedalījās Latvijas Lietuviešu kultūras biedrības izveidošanā, bet gadu vēlāk iesaistījās Latvijas Tautas frontes (LTF) darbībā.
1989. gada oktobrī R. Ražuku ievēlēja LTF domē, vēlāk ievēlēja tās valdē. 1990. gadā LTF 3. kongresā Romualdu Ražuku ievēlēja par LTF priekšsēdētāju, nomainot amatā Daini Īvānu. Šo amatu viņš saglabāja līdz 1993. gadam, kad kļuva par LTF priekšsēdētāja vietnieku.
1995. gadā par īpašiem nopelniem valsts labā ar Saeimas lēmumu R. Ražukam piešķīra Latvijas pilsonību.

1997. gadā R. Ražuks iestājās savienībā "Latvijas Ceļš" un  kļuva par Rīgas domes deputātu un frakcijas vadītāju. 1998. gadā no tās pašas partijas saraksta ievēlēja par 7. Saeimas deputātu, 2001. gadā par Saeimas priekšsēdētāja biedru Gundara Bojāra vietā. Pēc Saeimas deputāta pilnvaru beigām strādāja Aizsardzības ministrijā un NATO pārstāvniecībā Dienvidkaukāzā. 2002. gadā nesekmīgi kandidējis 8. Saeimas vēlēšanās, bet 2004. gadā Eiropas Parlamenta vēlēšanās.

2008. gada aprīlī piedalījās partijas "Pilsoniskā savienība" dibināšanas kongresāDelfi.lv — Par 'Pilsoniskās savienības' priekšsēdētāju ievēl Kalnieti, bet 2009. gada pašvaldību vēlēšanās viņu ievēlēja par Jūrmalas pilsētas domes deputātu no šīs pašas partijasCVK — Jūrmalas pilsētas dome "PILSONISKĀ SAVIENĪBA" deputātu kandidātu saraksts  , sākotnēji darbojies domes opozīcijā.  ievēlēts par Jūrmalas pilsētas domes priekšsēdētāju, nomainot amatā Raimondu Munkevicu,Tvnet.lv — Par jauno Jūrmalas mēru ievēl Romualdu Ražuku  bet jau  mēra amatu zaudējis Gatim Truksnim.Diena.lv — Par Jūrmalas mēru ievēlēts Gatis Truksnis 2011. gada jūlijā paziņoja par izstāšanos no "Pilsoniskās savienības" un pievienošanos jaunveidojamajai Zatlera Reformu partijai. No tās saraksta Saeimas ārkārtas vēlēšanās viņu ievēlēja par 11. Saeimas deputātu. 2014. gada maijā pārgāja uz partiju "Vienotība", tai pašā gadā ievēlēts 12. Saeimā. 2018. gada rudenī kandidēja 13. Saeimas vēlēšanās no apvienības "Jaunā Vienotība", taču netika ievēlēts.

2022. gadā pievienojās Latvijas Reģionu apvienībai. Kandidēja 14. Saeimas vēlēšanās no apvienības "Apvienotais saraksts", taču netika ievēlēts. No šī paša saraksta kandidēja 2024. gada Eiropas Parlamenta vēlēšanās, netika ievēlēts arī šoreiz. 2025. gada Rīgas domes vēlēšanās ievēlēts pašvaldībā no "Apvienotā saraksta".

 Apgalvojumi 
R. Ražuks ir apbalvots ar IV šķiras Triju Zvaigžņu ordeni un 1991. gada barikāžu dalībnieka piemiņas zīmi, kā arī Lietuvas apbalvojumu V pakāpes Ģedimina ordeni.

 Hobiji 
Izveidojis ugunsdzēsības automobiļu modeļu kolekciju, ko uzdāvināja Latvijas Ugunsdzēsības muzejam.

 VDK kartotēka 
2018. gada 20. decembrī, publiskojot Latvijas PSR VDK aģentu kartotēku, noskaidrojies, ka tajā ir iekļauts arī R. Ražuks, taču nevis kā aģents, bet kā kandidāts uz savervēšanu un savervēšanas datuma attiecīgi nav. Ražuks paziņoja, ka viņam par šo cerību viņu savervēt nekas nav zināms.LSM.LV «Čekas maisos» atrodami arī līdz šim neizskanējuši politiķu vārdi; daļa nesadarbošanos pierādījuši tiesāVDK kartīte: Romualds Ražuks

 Atsauces 

 Ārējās saites 

 gramata21.lv R. Ražuka biogrāfija virtuālajā enciklopēdijā Latvijas ļaudis

Kategorija:1955. gadā dzimušie
Kategorija:Viļņā dzimušie
Kategorija:Latvijas lietuvieši
Kategorija:"Latvijas Ceļa" politiķi
Kategorija:Pilsoniskās savienības politiķi
Kategorija:Reformu partijas politiķi
Kategorija:"Vienotības" politiķi
Kategorija:7. Saeimas deputāti
Kategorija:11. Saeimas deputāti
Kategorija:12. Saeimas deputāti
Kategorija:Jūrmalas pašvaldības vadītāji
Kategorija:Rīgas domes deputāti (1997—2001)
Kategorija:Atmodas aktīvisti
Kategorija:Latvijas PSR VDK kartotēkā minētās personas
Kategorija:Viļņas Universitātes absolventi
Kategorija:Triju Zvaigžņu ordeņa virsnieki
Kategorija:Ar Lietuvas Dižkunigaiša Ģedimina ordeni apbalvotie
Kategorija:Ar ordeni "Par nopelniem Lietuvas labā" apbalvotie